נמל התעופה הבין-לאומי מקטן-סבו

נמל התעופה הבין-לאומי מקטן-סבו (בפיליפינית: Paliparang Pandaigdig ng Mactan–Cebu) הוא נמל תעופה הממוקם בקרבת העיר סבו סיטי באי סבו שבפיליפינים. הוא הנמל השני במדינה (לאחר נמל נינוי אקינו) במידת העומס שבו. בשנת 2025 עברו בו 11.6 מיליון נוסעים. נמל התעופה נמל התעופה ממוקם על האי מקטן, כשישה קילומטר ממזרח לעיר סבו סיטי. הוא משתרע על שטח כולל של 7.97 קילומטר רבוע. הוא נפתח כשדה תעופה צבאי של ארצות הברית בשנת 1956, ובשנת 1966 החלה בו הפעילות האזרחית. מצויים בנמל שני מסלולי טיסה מקבילים (04/22) - האחד באורך של 3,300 מטר והשני באורך של 2,560 מטר, שנחנך בשנת 2025. בשנת 2018 נחנך בנמל טרמינל שני, בשטח של 65,500 מטר רבוע. הוא התווסף לטרמינל הראשון, בשטח של כ-38,500 מטר רבוע, שהוסב כולו לטרמינל לטיסות פנים לאחר פתיחת הטרמינל החדש. בנמל נמצא גם טרמינל לתעופה כללית בשטח של 19,100 מטר רבוע. הנמל משמש בסיס פעולה של חברות תעופה אחדות, לרבות החברות פיליפין איירליינס וסבו פסיפיק. הנמל מנוהל על ידי רשות ציבורית, Mactan-Cebu International Airport Authority. קישורים חיצוניים דף מידע על נמל התעופה הערות שוליים